Szemelvények. 
71 
Gyors menetben elértünk annak a meredekebb lejtőnek 
lábához, mely felhúzódik a Roththalsattel nyergéhez. Didergő 
hideg volt. Valami nagy jégtömb tövében reggeliztünk. Három- 
negyed négyre járt az idő. Soha még olyan jóízűen nem maj- 
szoltam az útravaló karéjt, mint a jégnek hóabroszszal terített 
asztalán, ezt a madárlátta, igazán saslátta kenyeret. Jött a 
hajnal, az én pirosarcú örökös szerelmem. A csillagok küz- 
ködtek a fény dicsőségéért, aztán elhalványodtak, míg alapjuk 
szemlátomást vált kékebbé és fényesebbé. Ilyenkor valami 
diadalmas mámor vesz erőt ezen a szegény emberi szíven is. 
A »költeménynyel fűszeres valóból* (I. Arany Tassója) csak 
a költeményt hiszem. Igen, ilyenkor elhiszem, hogy mellém állt 
az örök ifjúság. Ennek a hajnali napfénynek tüzében újra 
születik elnyűtt testem és lelkem, mint a Fönixmadár. Ezért 
valóságos hajnal imádó vagyok. 
Es ezentúl már úgy mentem előre, mintha a kelő nap 
sugaraiba kapaszkodnám. Nem csodálom, hogy Daudet derék 
Tarfarinje ezen a helyen rázendítette víg dalát: 
Grand soulii de la Proven90 
Gai compaire dou mistrau . . . 
Es ekkor előttem állott a való, a költemény nélkül. A 
Roththal nyeregaljának hatalmas szakadéka. Felső partja jó 
magas; alsó partjának legmagasabb része pedig úgy össze van 
taposva, mintha menekülő hadsereg ugrándozott volna le az 
örvény felső széléről. Előző napon Meieringen valami dalegy- 
letének negyven Winkelried-termetű tagja ment itt keresztül, 
nekünk hagyva az ösvény romjait. Az ilyen helyen a túlsó part 
jégfalába karcolt fokokba kapaszkodva úgy szökünk föl a tátongó 
kék űr fölött, mintha csak üveglétra volna talpunk alatt, mely 
a legkisebb helytelen mozdulatra cseréppé törik. Viszont lefelé 
az ugrás segít. Ugrunk óvatosan és kiszámítva, mint a prédára 
szökellő vad. De ezt a szökést elhibázni nem szabad, mert a 
préda erősebb nálunk és könnyen minket nyelne eh Vissza- 
nézek még egyszer. A 3933 m magas Trugberg egyre kisebbe- 
dik. Egyszerre fagyos áram csap meg és káprázó szemekkel 
nézek körül. A 3850 m magas Roththalsattel mélyedésében 
állunk. A Finsteraarhorn és Schreckhorn között óriás a kava- 
